《凤凰台上忆吹箫 送江阴高少参舜穆》
明代·夏言

天末凉风，蒹葭秋水，归人独上兰舟。正长空雨霁，残暑全收。

遥想澄江如练，碧山堂、水竹深幽。堪乘兴，观澜小阁，曲枕书楼。

难留。冥鸿天远，厌长安尘土，不似沧洲。有大观亭子，海阔云浮。

惟念故人千里，同明月、相望夷犹。知音少，如公有几，大雅风流。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。